Case ID: 1064857
Sentence 1: İşin halları: Birinci instansiya məhkəməsinin hökmünə görə Məhkum xx xxxxxxx 2017-ci il tarixdə saat 19:30 radələrində BC kateqoriyalı AE-007353 nömrəli sürücülük vəsiqəsi ilə idarə etdiyi texniki cəhətdən saz vəziyyətdə özünün mülkiyyətində olan "Mercedes C-220" markalı **-GT-*** dövlət qeydiyyat nişanlı avtomobillə Çerkassi küçəsi ilə Sülh küçəsi istiqamətində hərəkətdə olarkən "Yol hərəkəti haqqında" Azərbaycan Respublikası Qanununun 50-ci maddəsinin 2-ci hissəsinin 1-ci bəndinin tələblərini pozaraq, yaşayış məntəqəsi daxilində saatda 60 kilometrdən çox olmayan sürətlə hərəkət etməli olmasına baxmayaraq, bunu etməyib həmin yolu saatda 90 kilometr sürətlə hərəkət etmiş və "Yol hərəkəti haqqında" Azərbaycan Respublikası Qanununun 73-cü maddəsinin4-cü hissəsinin 3-cü bəndinin tələblərini pozaraq, gözü qamaşdığı halda qəza işıq siqnalını qoşmalı və hərəkət zolağını dəyişmədən sürəti azaltmaqla nəqliyyat vasitəsini dayandırmaq üçün tədbirləri görməli və hadisənin qarşısını almağa texniki imkanı olduğu halda bunu etməyərək, yolu soldan sağa keçmək istəyən piyadalar X4 və X2 avtomobilinin ön sağ qanad hissəsi ilə vuraraq, X5 ehtiyatsızlıqdan "beyin maddəsinə və mədəciklərinə qansızma, kəllə qapağı və əsas sümüklərin sınığı, qara ciyərin, sağ ağ ciyərin cırılması, sağ böyrəkyanı toxumanın hematoması, sağ baldır sümüklərinin yuxarı 1/3-nin açıq sınığı, sağ dirsək sümüklərinin açıq sınığı, sağ baldırın yuxarı 1/3nin, sağ dirsək oynağının, sağ bazunun, sol dizin yaraları, bədən səthinin qançırı və sıyrıqları" kimi həyat üçün təhlükəli olan ağır xəsarətlərlə müşayiət olunmaqla və ölümünə səbəb olan başın küt travması nəticəsində kəllə qapağı və əsas sümüklərinin sınığı, beyin maddəsinə və mədəciklərinə qansızması kimi xəsarətlər yetirmiş, bundan başqa X3 ehtiyatsızlıqdan "beyin maddəsinə və mədəciklərinə qansızma, kəllə qapağı və əsas sümüklərin sınığı, qara ciyərin cırılmış yarası, sağ böyrəkyanı toxumanın hematoması, sağ baldır sümüklərinin yuxarı 1/3-nin açıq sınığı, sol baldır sümüklərinin qapalı sınığı, bədən səthinin qançırı və sıyrıqları" kimi həyat üçün təhlükəli olan ağır xəsarətlərlə müşayiət olunmaqla və ölümünə səbəb olan başın küt travması nəticəsində kəllə qapağı və əsas sümüklərinin sınığı, beyin maddəsinə və mədəciklərinə qansızma kimi xəsarətlər yetirməklə iki nəfər şəxsin ölümünə səbəb olmuş yol hərəkət qaydalarını pozmuşdur.